b'\n_START_ARTICLE_\nNorges Kommunistblad\n_START_PARAGRAPH_\nNorges Kommunistblad var en avis som kom ut i Oslo fra 5. november 1923 til 1. november 1929. Den ble utgitt av Norges Kommunistiske Parti, og var NKPs hovedorgan i denne perioden._NEWLINE_Avisen ble opprettet ved den store splittelsen i Arbeiderpartiet i november 1923. NKP ble stiftet 4. november, og hadde f\xc3\xb8rste nummer av partiets nye avis p\xc3\xa5 gata dagen etter._NEWLINE_Da partiet skaffet seg egne lokaler i Storgata 45 flyttet avisen med redaksjon, ekspedisjon og trykkeri inn der, - sammen med partiet, ungdomsforbundet og forlaget Ny Tid. Blant de mest kjente medarbeiderne var dikteren Rudolf Nilsen, som offentliggjorde noen av sine f\xc3\xb8rste dikt gjennom avisen._NEWLINE_NKP sto imidlertid sv\xc3\xa6rt svakt i Kristiania etter splittelsen. De aller fleste medlemmene fulgte DnA, og det samme gjorde den vel etablerte partiavisen Arbeiderbladet. Ved det f\xc3\xb8rste valget etter splittelsen fikk NKP mindre enn fem prosent av arbeiderstemmene i hovedstaden. Utgangspunktet for den nye NKP-avisen var derfor vanskelig nok. Bedre ble det ikke av at fraksjonsstrider og uenigheter i partiet kom til \xc3\xa5 prege den nye avisen. Redakt\xc3\xb8ren Olav Scheflo trakk seg etter valget i 1924, ble ansatt igjen etter partilandsm\xc3\xb8tet i mai 1925, - og forlot avisen i protest i 1926._NEWLINE_Siden kom det intellektuelle Mot Dag-milj\xc3\xb8et sterkt inn i det redaksjonelle arbeidet, noe andre deler av partiledelsen reagerte p\xc3\xa5. P\xc3\xa5 et tidspunkt i 1927 var redaksjonen de-facto delt i to, en med gamle NKP-medlemmer, en med Mot Dag-ister._NEWLINE_Norges Kommunistblad klarte aldri \xc3\xa5 hevde seg i konkurransen med Arbeiderbladet og hovedstadpressen. Den gikk inn i 1929 og ble da erstattet av Arbeideren som NKPs hovedorgan.'